Chrám Narodenia presvätej Bohorodičky (Kežmarok)

Chrám Narodenia presvätej Bohorodičky je gréckokatolícka cerkev v Kežmarku. Základný kameň posvätil 10. júla 2004 Ján Babjak, SJ prešovský arcibiskup a metropolita, ktorý po dokončení výstavby 21. septembra 2008 cerkev aj posvätil. Nachádza sa na Hviezdoslavovej ulici, oproti drevenému artikulárnemu kostolu. Chrám patril do roku 2022 do gréckokatolíckej farnosti Ľubica. 20. júla 2022 Mons. Peter Rusnák, apoštolský administrátor sede vacante Prešovskej archieparchie, zriadil farnosť Kežmarok vyčlenením z farnosti Ľubica. Chrám sa tak stal farským chrámom Gréckokatolíckej cirkvi v Kežmarku. Spolu s Kostolom Najsvätejšej Trojice (Dreveným kostolom) a Novým evanjelickým kostolom vytvárajú tzv. „Súkostolie“. Iné projekty Commons ponúka multimediálne súbory na tému Chrám Narodenia presvätej Bohorodičky (Kežmarok) Zdroj KK Sukostolie UNESCO na geocaching.com